Diari Oficial de la Generalitat Valenciana


Sumari del DOGV 7709, del 01-02-2016 (2016/303)

Notificació de la sentència dictada en el procediment de guarda i custòdia número 144/2015.
-------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/303


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el procediment de guarda i custòdia número 144/2015. [2016/303]  
Procediment: família, guarda, custòdia i aliments de fill menor no matrimonial no consensuat número 144/2015 J.  
Demandant: Constantín Manica.  
Procuradora: Reyes Fortea Sabater.  
Demandada: Elena Savin.  
Procurador/a: -  
Ramiro Monforte Altaba, lletrat de l'Administració de Justícia del Jutjat de Primera Instància i Instrucció número 4 de Vila-real, faig saber que en aquest jutjat se segueix el procediment de família, guarda, custòdia i aliments de fill menor no matrimonial no consensuat número 144/2015, instat per Constantín Manica contra Elena Savin, en què es va dictar sentència, amb data 2 de desembre de 2015, l'encapçalament i la part dispositiva de la qual, literalment, són com segueix:  
  
«Dispositiva  
Dispose l'adopció de les mesures definitives següents:  
1r. Respecte de la filla comuna, es priva la mare i demandada, Elena Savin, de la titularitat de la pàtria potestat respecte de la menor; així la menor romandrà sota la guarda i custòdia del pare, Constantín Manica, i no s'estableix a favor de la mare cap règim de visites.  
  
2n. Es fixa en 100 euros mensuals la quantitat que haurà de pagar la mare i demandada en concepte d'aliments a favor de la seua filla menor, suma dinerària a pagar anticipadament, dins dels cinc primers dies de cada mes, en el compte corrent assenyalat a aquest efecte i l'import de la qual s'haurà de revisar anualment d'acord amb les variacions que experimente l'índex de preus al consum que per al conjunt nacional assenyale l'Institut Nacional d'Estadística o organisme que legalment el substituïsca. Les despeses extraordinàries del menor seran satisfets a mitges entre els dos progenitors, amb l'acreditació documental prèvia per part de qui les haguera pagat; incloent-hi com a despeses extraordinàries les despeses educatives necessàries i les despeses mèdiques no cobertes per la Seguretat Social.  
No pertoca fer un pronunciament especial sobre costes.  
Aquestes mesures podran ser modificades quan s'alteren substancialment les circumstàncies.  
Notifiqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació en el termini de 20 dies davant de l'Audiència Provincial.  
Aquesta és la meua sentència, de la qual es durà un testimoniatge a les actuacions corresponents i quedarà l'original en el llibre de sentències, que pronuncie, mane i firme.»  
  
I perquè valga de notificació a les persones esmentades que es troben en parador ignorat, expedisc aquest edicte.  
  
Vila-real, 3 de desembre de 2015.- El lletrat de l'Administració de Justícia: Ramiro Monforte Altaba.